b'\n_START_ARTICLE_\nRogallo krilo\n_START_PARAGRAPH_\nRogallovo ali fleksibilno krilo je vrsta krila, ki sta ga izumila leta 1948 Gertrude Rogallo in njen mo\xc5\xbe Francis Rogallo, poimenovala sta ga Parawing, pozneje se je uporabilo ime "Rogallovo" ali pa "fleksibilno" krilo. NASA ga je nameravala uporabiti za pristanek Geminija in drugih vesoljskih plovil, vendar so idejo leta 1964 opustili in uporabili padala._NEWLINE_Rogallo se je zanimal za fleksibilna krila \xc5\xbee od leta 1945 naprej. Z njegovo \xc5\xbeeno sta kot hobi zgradila ve\xc4\x8d zmajev. Do leta 1948 sta predstavila dva dizajna - zmaj, ki sta ga imenovala "Flexi-Kite" in jadralno padalo "Parawing". Rogallo in njegova \xc5\xbeena sta dobil patent za fleksibilno krilo "V-oblike" marca 1951.'